ddrg/super_eurlex huggingface dataset:
(4)

I gcomhréir le hAirteagal 395(2), an dara fomhír, de Threoir 2006/112/CE, tharchuir an Coimisiún an iarraidh a rinne an Rómáin chuig na Ballstáit eile, cé is moite den Spáinn, le litir dar dáta an 1 Meán Fómhair 2022. Le litir dar dáta an 2 Meán Fómhair 2022, tharchuir an Coimisiún an iarraidh sin chuig an Spáinn. Le litir dar dáta an 5 Meán Fómhair 2022, thug an Coimisiún fógra don Rómáin go raibh an fhaisnéis uile is gá aige chun breithmheas a dhéanamh ar an iarraidh.
CINNEADH ÓN gCOMHAIRLE

an 6 Feabhra 2023

lena leasaítear Cinneadh 1999/70/CE a bhaineann le hiniúchóirí seachtracha na mbanc ceannais náisiúnta, a mhéid a bhaineann le hiniúchóirí seachtracha Oesterreichische Nationalbank

(2023/C 48/03)

TÁ COMHAIRLE AN AONTAIS EORPAIGH,

Ag féachaint do Phrótacal Uimh. 4 maidir le Reacht an Chórais Eorpaigh Banc Ceannais agus an Bhainc Ceannais Eorpaigh, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh, agus go háirithe Airteagal 27.1 de,

Ag féachaint don Mholadh ón mBanc Ceannais Eorpach an 13 Nollaig 2022 chuig Comhairle an Aontais Eorpaigh maidir le hiniúchóirí seachtracha Oesterreichische Nationalbank (BCE/2022/44) (1),

De bharr an mhéid seo a leanas:

(1) Tá iniúchóirí seachtracha neamhspleácha, arna moladh ag Comhairle Rialaithe an Bhainc Cheannais Eorpaigh (BCE) agus arna formheas ag Comhairle an Aontais Eorpaigh, chun iniúchadh a dhéanamh ar chuntais BCE agus ar bhainc cheannais náisiúnta na mBallstát a bhfuil an euro mar airgeadra acu.

(2) Foráiltear le hAirteagal 37(1) d’Acht Cónaidhme na hOstaire maidir le Oesterreichische Nationalbank go dtoghann Cruinniú Ginearálta Oesterreichische Nationalbank iniúchóir seachtrach amháin agus iniúchóir seachtrach malartach amháin ar feadh tréimhse suas le 5 bliana. Ní thabharfar sainordú don iniúchóir seachtrach malartach ach amháin i gcás nach mbeidh an t-iniúchóir seachtrach in ann an t-iniúchadh a dhéanamh.

(3) Tiocfaidh deireadh le sainordú Ernst & Young Wirtschaftsprüfungsgesellschaft m.b.H., iniúchóir seachtrach reatha Oesterreichische Nationalbank, agus sainordú Deloitte Audit Wirtschaftsprüfungs GmbH, an t-iniúchóir seachtrach malartach reatha, araon tar éis an iniúchta don bhliain airgeadais 2022. Tá sé riachtanach, dá bhrí sin, iniúchóirí seachtracha a cheapadh ón mbliain airgeadais 2023 ar aghaidh.

(4) Roghnaigh Oesterreichische Nationalbank BDO Austria GmbH Wirtschaftsprüfungs- und Steuerberatungsgesellschaft mar iniúchóir seachtrach do na blianta airgeadais 2023 go 2027. Roghnóidh Oesterreichische Nationalbank a iniúchóir seachtrach malartach tráth níos déanaí.

(5) De réir an mholta ó Chomhairle Rialaithe BCE, ba cheart Cinneadh 1999/70/CE ón gComhairle (2) a leasú dá réir,

TAR ÉIS AN CINNEADH SEO A GHLACADH:

Airteagal 1 In Airteagal 1 de Chinneadh 1999/70/CE, cuirtear an méid seo a leanas in ionad mhír 9: “9. Leis seo, ceaptar BDO Austria GmbH Wirtschaftsprüfungs- und Steuerberatungsgesellschaft mar iniúchóirí seachtracha Oesterreichische Nationalbank do na blianta airgeadais 2023 go 2027.”.

Airteagal 2 Gabhfaidh éifeacht leis an gCinneadh seo an dáta a thabharfar fógra faoi.

Airteagal 3 Dírítear an Cinneadh seo chuig an mBanc Ceannais Eorpach.

Arna dhéanamh sa Bhruiséil, an 6 Feabhra 2023. Thar ceann na Comhairle An tUachtarán J. ROSWALL

(1) OJ C 484, 20.12.2022, p. 13.

(2) Cinneadh 1999/70/CE ón gComhairle an 25 Eanáir 1999 a bhaineann le hiniúchóirí seachtracha na mbanc ceannais náisiúnta (IO L 22, 29.1.1999, lch. 69).
(10)

Áirítear an tagairt do chaighdeán comhchuibhithe EN 15194:2017 in Iarscríbhinn I a ghabhann le Cinneadh Cur Chun Feidhme (AE) 2019/436. In Iarscríbhinn II a ghabhann leis an gCinneadh Cur Chun Feidhme sin, liostaítear na tagairtí do na caighdeáin chomhchuibhithe a dréachtaíodh chun tacú le Treoir 2006/42/CE, tagairtí a fhoilsítear in Iris Oifigiúil an Aontais Eorpaigh le srianta. Dá bhrí sin, ba cheart an tagairt do chaighdeán EN 15194:2017 a scriosadh ó Iarscríbhinn I a ghabhann le Cinneadh Cur Chun Feidhme (AE) 2019/436 agus ba cheart í a áireamh le srian in Iarscríbhinn II a ghabhann leis an gCinneadh Cur Chun Feidhme sin.
(17)

I bhfianaise chruachás na hÚcráine a bhfuil cogadh foghach na Rúise ina chúis leis, agus chun tacú léi ar a conair fhadtéarmach cobhsaíochta, is iomchuí maolú ar Airteagal 220(5) pointe (e), den Rialachán Airgeadais agus a cheadú go mbeidh an deis ag an Aontas na costais ráta úis a bhaineann leis an iasacht faoin gCinneadh seo a chumhdach agus na costais riaracháin a bheidh le hiompar ag an Úcráin murach sin a tharscaoileadh. Ba cheart an fóirdheontas ráta úis a dheonú, ar bhonn eisceachtúil, mar ionstraim a mheastar a bheith iomchuí chun éifeachtacht na tacaíochta a áirithiú de réir bhrí Airteagal 220(1) den Rialachán Airgeadais agus ba cheart é a íoc as buiséad an Aontais. Le linn thréimhse chreat airgeadais ilbhliantúil 2021-2027, ba cheart an fóirdheontas ráta úis a íoc as an gclúdach airgeadais dá dtagraítear in Airteagal 6(2), pointe (a), an chéad fhleasc, de Rialachán (AE) 2021/947. Ba cheart anÚcráin a bheith in ann an fóirdheontas ráta úis agus an tarscaoileadh ar chostais riaracháin a iarraidh gach bliain faoi dheireadh mhí Mhárta. Ionas go mbeidh solúbthacht ann maidir le haisíoc na príomhshuime, ba cheart é a bheith indéanta freisin na hiasachtaí gaolmhara conarthacha thar ceann an Aontais a thar-rolladh , de mhaolú ar Airteagal 220(2) den Rialachán Airgeadais.
CINNEADH (AE) 2022/2540 ÓN gCOMHAIRLE

an 19 Nollaig 2022

lena gceaptar comhalta, arna mholadh ag Ríocht na Beilge, de Choiste Eacnamaíoch agus Sóisialta na hEorpa

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 302 de,

Ag féachaint do Chinneadh (AE) 2019/853 ón gComhairle an 21 Bealtaine 2019 lena gcinntear comhdhéanamh Choiste Eacnamaíoch agus Sóisialta na hEorpa (1),

Ag féachaint don togra ó rialtas na Beilge,

Tar éis di dul i gcomhairle leis an gCoimisiún Eorpach,

De bharr an mhéid seo a leanas:

(1) De bhun Airteagal 300(2) den Chonradh, tá Coiste Eacnamaíoch agus Sóisialta na hEorpa le bheith comhdhéanta d'ionadaithe d'eagraíochtaí fostóirí, fostaithe agus páirtithe eile atá ionadaíoch don tsochaí shibhialta, go háirithe i réimsí socheacnamaíocha, sibhialta, gairmiúla agus cultúrtha.

(2) An 2 Deireadh Fómhair 2020, ghlac an Chomhairle Cinneadh (AE) 2020/1392 (2) lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025.

(3) Tá suíochán comhalta ar Choiste Eacnamaíoch agus Sóisialta na hEorpa tagtha chun bheith folamh tar éis do Dominique MICHEL éirí as oifig.

(4) Mhol Rialtas na Beilge Olivier JORIS, Executive Manager du Centre de compétence Europe et International de la Fédération des Entreprises de Belgique (FEB) (Bainisteoir Feidhmiúcháin, an Roinn Gnóthaí Eorpacha agus Idirnáisiúnta, Cónaidhm na bhFiontar sa Bheilg), mar chomhalta de Choiste Eacnamaíoch agus Sóisialta na hEorpa ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025,

TAR ÉIS AN CINNEADH SEO A GHLACADH:

Airteagal 1 Leis seo, ceaptar Olivier JORIS, Executive Manager du Centre de compétence Europe et International de la Fédération des Entreprises de Belgique (FEB) (Bainisteoir Feidhmiúcháin, an Roinn Gnóthaí Eorpacha agus Idirnáisiúnta. Cónaidhm na bhFiontar sa Bheilg), mar chomhalta de Choiste Eacnamaíoch agus Sóisialta na hEorpa ar feadh a bhfuil fágtha den téarma oifige reatha, a leanfaidh go dtí an 20 Meán Fómhair 2025.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, an 19 Nollaig 2022. Thar ceann na Comhairle An tUachtarán J. SÍKELA

(1) IO L 139, 27.5.2019, lch. 15.

(2) Cinneadh (AE) 2020/1392 ón gComhairle an 2 Deireadh Fómhair 2020 lena gceaptar comhaltaí Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025, agus lena n-aisghairtear agus lena n-ionadaítear an Cinneadh ón gComhairle lena gceaptar comhaltaí de Choiste Eacnamaíoch agus Sóisialta na hEorpa don tréimhse ón 21 Meán Fómhair 2020 go dtí an 20 Meán Fómhair 2025 a glacadh an 18 Meán Fómhair 2020 (IO L 322, 5.10.2020, lch. 1).
4.

Cuirtear na hoiriúnuithe seo a leanas isteach tar éis oiriúnú (d): “(e) Cuirfear an fhomhír seo a leanas le hAirteagal 2(5c) agus Airteagal 28a(7): ‘I gcásanna lena mbaineann Stát CSTE agus Ballstát de chuid an Aontais Eorpaigh araon, oibreoidh Údarás Faireacháin CSTE agus an Coimisiún i gcomhar le chéile chun teacht ar chomhaontú faoi chinntí comhionanna maidir le cé acu Ballstát a bhfuil dlínse aige.’ (f) In Airteagal 6, a mhéid a bhaineann le Stáit CSTE: (i) I mír 1(a), cuirfear na focail ‘aon fhoras amhail gnéas, cine, dath, tionscnamh eitneach nó sóisialta, airíonna géiniteacha, teanga, reiligiún nó creideamh, tuairim pholaitiúil nó eile, ballraíocht i mionlach náisiúnta, maoin, breith, míchumas, aois nó treoshuíomh gnéasach ná ar fhoras náisiúntachta’ in ionad ‘aon cheann de na forais dá dtagraítear in Airteagal 21 den Chairt”; (ii) I mír 1(b), tuigfear go dtagraíonn an tagairt d’Airteagal 5 de Threoir (AE) 2017/541 do na forálacha comhfhreagracha i ndlí náisiúnta na Stát CSTE; (iii) I mír 2, cuirfear na focail ‘urramóidh siad bunchearta’ in ionad ‘urramóidh siad na cearta agus na prionsabail a leagtar amach sa Chairt”. (g) In Airteagal 28b, a mhéid a bhaineann le Stáit CSTE: (i) I mír 1(b), cuirfear na focail “aon fhoras amhail gnéas, cine, dath, tionscnamh eitneach nó sóisialta, airíonna géiniteacha, teanga, reiligiún nó creideamh, tuairim pholaitiúil nó eile, ballraíocht i mionlach náisiúnta, maoin, breith, míchumas, aois nó treoshuíomh gnéasach ná ar fhoras náisiúntachta” in ionad “aon cheann de na forais dá dtagraítear in Airteagal 21 den Chairt”; (ii) I mír 1(c), tuigfear go dtagraíonn na tagairtí d’Airteagal 5 de Threoir (AE) 2017/541, d’Airteagal 5(4) de Threoir 2011/93/AE agus d’Airteagal 1 de Chinneadh Réime 2008/913/CGB do na forálacha comhfhreagracha i ndlí náisiúnta na Stát CSTE. (h) In Airteagal 30b: (i) i mír 2, cuirfear na focail “agus ionadaí Údarás Faireacháin CSTE” isteach tar éis an fhocail “ionadaí an Choimisiúin”; (ii) i mír 2, cuirtear an abairt seo a leanas isteach: “Beidh na Stáit CSTE páirteach go hiomlán in ERGA, ach amháin nach mbeidh aon cheart vótála acu.””
ciallaíonn “praghas díreach ón monarcha” an praghas a íoctar ar an táirge díreach ón monarcha leis an monaróir arb ina ghnóthas a dhéantar an t-oibriú deireanach nó an phróiseáil dheireanach ar an táirge, ar an gcoinníoll go gcuimsítear luach na n-ábhar uile a úsáideadh sa phraghas sin mar aon le gach costas eile a bhaineann lena mhonarú, lúide aon cháin inmheánach a aisíoctar, nó a d’fhéadfaí a aisíoc, nuair a onnmhairítear an táirge sin a fuarthas.

I gcás nach léiriú é an praghas a íoctar iarbhír ar na costais uile a bhaineann le monarú an táirge a thabhaítear iarbhír san Aontas nó i Singeapór, ciallaíonn an praghas díreach ón monarcha suim na gcostas sin go léir, lúide aon cháin inmheánach a aisíoctar, nó a d’fhéadfaí a aisíoc, nuair a onnmhairítear an táirge sin a fuarthas;

I gcás ina ligtear an t-oibriú deiridh nó an phróiseáil deiridh a amach ar fochonradh chuig monaróir, d’fhéadfadh an téarma “monaróir” tagairt don fhiontar a bhfuil an fochonraitheoir ar fostú aige.
6.1

Le linn na tréimhse iasachta: Is chun leasa Rúnaíocht TCT agus chuige sin amháin a chomhlíonfaidh an saineolaí ar iasacht a dhualgais agus a n-iompróidh sé é féin, de réir aidhmeanna agus spriocanna an Chonartha lena mbunaítear an Comhphobal Iompair. Ní iarrfaidh ná ní ghlacfaidh an saineolaí ar iasacht treoracha ó aon rialtas, údarás, eagraíocht ná duine lasmuigh de Rúnaíocht TCT. Comhlíonfaidh an saineolaí ar iasacht na dualgais a shanntar go hoibiachtúil, go neamhchlaonta agus ar bhealach lena gcoinnítear dílseacht do Rúnaíocht TCT. Staonfaidh an saineolaí ar iasacht ó aon nochtadh neamhúdaraithe faisnéise a fuair sé agus a chúraimí á ndéanamh aige, murab é gur nochtadh an fhaisnéis sin don phobal cheana nó go bhfuil rochtain ag an bpobal uirthi. Tá sé de cheart ag an saineolaí ar iasacht tuairimí a nochtadh, ach aird chuí a thabhairt do phrionsabail na dílseachta agus na neamhchlaontachta. Ní dhéanfaidh an saineolaí ar iasacht aon fhoilsiú ná aon taispeáint phoiblí gan formheas a fháil roimh ré ó Stiúrthóir Rúnaíocht TCT. Is leis an Rúnaíocht TCT na cearta uile maidir le haon obair a dhéanfaidh an saineolaí ar iasacht i gcomhlíonadh na ndualgas le linn na hiasachta. Mura gcomhlíontar aon cheann d’fhorálacha na rialacha iasachta seo, beidh Stiúrthóir Rúnaíocht TCT i dteideal iasacht an tsaineolaí ar iasacht a fhoirceannadh.
(2)

Tá ról tábhachtach ag an Máratáin i bpríomhthionscnaimh réigiúnacha, Eorpacha agus idirnáisiúnta atá dírithe ar an tsíocháin agus ar an bhforbairt sa tSaiheil a neartú, lena n-áirítear “Straitéis Chomhtháite an Aontais Eorpaigh sa tSaiheil”, “Chomhghuaillíocht na Saiheile” agus an “Comhpháirtíocht le haghaidh Slándála agus Cobhsaíochta sa tSaiheil” chomh maith le “Comhaontas na Saiheile”. Tá an Mháratáin ar cheann de na rannchuiditheoirí is mó san Afraic le Misean Ilghnéitheach Comhtháite Cobhsúcháin na Náisiún Aontaithe i bPoblacht na hAfraice Láir. Tá iarrachtaí suntasacha déanta ag an gcomhphobal idirnáisiúnta le déanaí, lena n-áirítear an tAontas, chun tacú leis an Máratáin maidir lena comhrac i gcoinne na sceimhlitheoireachta. Tá an tAontas tiomanta do dhlúthchaidreamh leis an Máratáin chun tacú lena comhrac i gcoinne na sceimhlitheoireachta.
CINNEADH (AE) 2022/2271 ÓN gCOMHAIRLE

an 18 Samhain 2022

lena n-údaraítear tús a chur leis an gcaibidlíocht i ndáil le comhaontú stádais idir an tAontas Eorpach agus Poblacht na hAlbáine maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i bPoblacht na hAlbáine

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 77(2), pointí (b) agus (d), Airteagal 79(2), pointe (c), agus Airteagal 218(3) agus (4) de,

Ag féachaint don mholadh ón gCoimisiún Eorpach,

De bharr an mhéid seo a leanas:

(1) In imthosca ina bhfuil gá le foirne bainistithe teorainneacha ó bhuanchór an Gharda Teorann agus Cósta Eorpaigh a imscaradh i dtríú tír ina bhfeidhmeoidh na baill de na foirne cumhachtaí feidhmiúcháin, foráiltear le hAirteagal 73(3) de Rialachán (AE) 2019/1896 ó Pharlaimint na hEorpa agus ón gComhairle (1) go dtabharfaidh an tAontas comhaontú stádais i gcrích leis an tríú tír lena mbaineann ar bhonn Airteagal 218 den Chonradh ar Fheidhmiú an Aontais Eorpaigh (CFAE).

(2) Ba cheart tús a chur leis an gcaibidlíocht d’fhonn comhaontú stádais a thabhairt i gcrích le Poblacht na hAlbáine maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht na hAlbáine.

(3) Is é atá sa Chinneadh seo forbairt ar fhorálacha acquis Schengen nach bhfuil Éire rannpháirteach iontu, i gcomhréir le Cinneadh 2002/192/CE ón gComhairle (2). Dá bhrí sin, níl Éire rannpháirteach i nglacadh an Chinnidh seo agus níl sí faoi cheangal aige ná faoi réir a chur i bhfeidhm.

(4) I gcomhréir le hAirteagail 1 agus 2 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus le CFAE, níl an Danmhairg rannpháirteach i nglacadh an Chinnidh seo agus níl sí faoi cheangal aige ná faoi réir a chur i bhfeidhm,

TAR ÉIS AN CINNEADH SEO A GHLACADH:

Airteagal 1 Leis seo, údaraítear don Choimisiún tús a chur leis an gcaibidlíocht, thar ceann an Aontais, maidir le comhaontú stádais a thabhairt i gcrích idir an tAontas Eorpach agus Poblacht na hAlbáine maidir le gníomhaíochtaí oibríochtúla arna ndéanamh ag an nGníomhaireacht Eorpach um an nGarda Teorann agus Cósta i gcríoch Phoblacht na hAlbáine.

Airteagal 2 Déanfar an chaibidlíocht ar bhonn na dtreoracha caibidlíochta ón gComhairle a leagtar amach san aguisín a ghabhann leis an gCinneadh seo, agus i gcomhairle le Meitheal iomchuí na Comhairle.

Airteagal 3 Dírítear an Cinneadh seo chuig an gCoimisiún.

Arna dhéanamh sa Bhruiséil, an 18 Samhain 2022. Thar ceann na Comhairle An tUachtarán M. BEK

(1) Rialachán (AE) 2019/1896 ó Pharlaimint na hEorpa agus ón gComhairle an 13 Samhain 2019 maidir leis an nGarda Teorann agus Cósta Eorpach agus lena n-aisghairtear Rialacháin (AE) Uimh. 1052/2013 agus (AE) 2016/1624 (IO L 295, 14.11.2019, lch. 1).

(2) Cinneadh 2002/192/CE ón gComhairle an 28 Feabhra 2002 maidir leis an iarraidh ó Éirinn a bheith rannpháirteach i roinnt forálacha de acquis Schengen (IO L 64, 7.3.2002, lch. 20).
(9)

In Iarscríbhinn II a ghabhann le Treoir (AE) 2016/1629 ó Pharlaimint na hEorpa agus ón gComhairle (1) is tagairt do na ceanglais a sholáthraítear in ES-TRIN 2021/1 atá sa tagairt do na ceanglais theicniúla le haghaidh árthach. Tugtar de chumhacht don Choimisiún an tagairt sin in Iarscríbhinn II a ghabhann leis an Treoir sin a nuashonrú ionas go dtagraítear don leagan is déanaí de chaighdeán ES-TRIN, agus dáta chur i bhfeidhm an leagain sin a shocrú. Dá bhrí sin, le ES-TRIN 2023/1 déanfar difear do Threoir (AE) 2016/1629.
(5)

Maidir leis na leasuithe atá beartaithe ar Iarscríbhinn 3 a ghabhann leis an gComhaontú a thíolaic an Ríocht Aontaithe agus a leagtar amach i ndréachtRún 8.2 a bhaineann leis na cúig speiceas seo a leanas: an ghé ghlas — Anser anser, an póiseard cíordhearg — Netta rufina, an fheadóg ghlas — Pluvialis squatarola squatarola, an Roilleach — Haematopus ostralegus longipes, agus an tsíolghé — Anser fabalis fabalis, rannchuidíonn siad le leibhéal cosanta níos airde a bhaint amach do na daonraí speicis sin atá ag meath agus ba cheart, dá bhrí sin, iad a fhormheas thar ceann an Aontais. Mar sin féin, i gcomhréir le hAirteagal 3(4) de Chinneadh 2006/871/CE, tá an Coimisiún le forchoimeádas a chur isteach i ndáil leis na leasuithe atá beartaithe a bhaineann leis na cúig speiceas sin, ós rud é go mbeadh leasú ar Threoir 2009/147/EC ag teastáil uathu, rud nach féidir a dhéanamh laistigh de 90 lá ón dáta a ghlacfaidh Cruinniú na bPáirtithe iad,
CINNEADH (AE) 2022/1932 ÓN gCOMHAIRLE

an 29 Meán Fómhair 2022

maidir leis an seasamh atá le glacadh thar ceann an Aontais Eorpaigh i gComhchoiste AE-CTC arna bhunú ag Coinbhinsiún an 20 Bealtaine 1987 maidir le nós imeachta comhchoiteann um earraí faoi bhealach a mhéid a bhaineann le leasuithe ar an gCoinbhinsiún sin

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(4), an chéad fhomhír, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An Coinbhinsiún maidir le nós imeachta comhchoiteann um earraí faoi bhealach (1) (“an Coinbhinsiún”), tugadh i gcrích é idir Comhphobal Eacnamaíochta na hEorpa, Poblacht na hOstaire, Poblacht na Fionlainne, Poblacht na hÍoslainne, Ríocht na hIorua, Ríocht na Sualainne agus Cónaidhm na hEilvéise, agus tháinig sé i bhfeidhm an 1 Eanáir 1988.

(2) De bhun Airteagal 15(3), pointe (a), den Choinbhinsiún, féadfaidh Comhchoiste AE-CTC arna bhunú de bhun Airteagal 14(1) den Choinbhinsiún (“Comhchoiste AE-CTC”), trí bhíthin cinntí, leasuithe ar Fhoscríbhinní a ghabhann leis an gCoinbhinsiún a ghlacadh.

(3) An 25 Lúnasa 2022, chinn Comhchoiste AE-CTC iarraidh ar an Úcráin aontú don Choinbhinsiún agus an 31 Lúnasa 2022, thaisc an Úcráin a hionstraim aontachais.

(4) Le haontachas na hÚcráine, beidh gá leis na doiciméid ráthaíochta ábhartha a oiriúnú agus téarmaí teicniúla áirithe a chur isteach i dteanga na hÚcráine.

(5) Is iomchuí an seasamh atá le glacadh thar ceann an Aontais i gComhchoiste AE-CTC a leagan síos, ós rud é go mbeidh éifeacht dlíthiúil ag na leasuithe ar an gCoinbhinsiún san Aontas, má fhormheastar iad.

(6) Chuir Ballstáit uile an Aontais a dtuairim dhearfach in iúl a mhéid a bhaineann leis na leasuithe atá beartaithe sa Mheitheal AE-CTC maidir leis an nós imeachta comhchoiteann um earraí faoi bhealach.

(7) Ós rud é go leasóidh Cinneadh Chomhchoiste AE-CTC an Coinbhinsiún, is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

(8) Ba cheart, dá bhrí sin, seasamh an Aontais i gComhchoiste AE-CTC a bhunú ar an Dréacht-Chinneadh a ghabhann leis an gCinneadh seo,

TAR ÉIS AN CINNEADH SEO A GHLACADH:

Airteagal 1 Maidir leis an seasamh atá le glacadh thar ceann an Aontais, i gComhchoiste AE-CTC arna bhunú ag Coinbhinsiún an 20 Bealtaine 1987 maidir le nós imeachta comhchoiteann um earraí faoi bhealach (“Comhchoiste AE-CTC”) ag an gcéad chruinniú eile a bheidh aige nó trí bhithín an chéad nós imeachta i scríbhinn eile maidir le leasuithe ar Fhoscríbhinní a ghabhann leis an gCoinbhinsiún, beidh sé bunaithe ar an dréachtchinneadh ó Chomhchoiste AE-CTC atá i gceangal leis an gCinneadh seo. Féadfaidh ionadaí an Aontais i gComhchoiste AE-CTC mionathruithe teicniúla ar an dréachtchinneadh a aontú.

Airteagal 2 Tar éis a ghlactha, foilseofar an Cinneadh ó Chomhchoiste AE-CTC in Iris Oifigiúil an Aontais Eorpaigh.

Airteagal 3 Tiocfaidh an Cinneadh seo i bhfeidhm lá a ghlactha.

Arna dhéanamh sa Bhruiséil, an 29 Meán Fómhair 2022. Thar ceann na Comhairle An tUachtarán J. SÍKELA

(1) IO L 226, 13.8.1987, lch. 2.
(4)

Tá Ballstáit ASEAN ar na geilleagair is mó fás ar domhan agus tá acmhainn mhór ag a margaí aersheirbhísí tuilleadh fáis a dhéanamh. Is é is aidhm don Chomhaontú, go háirithe, a áirithiú go mbeidh iomaíocht chothrom ann, go n-éascófar oscailt an mhargaidh de réir a chéile, agus go méadófar an rochtain ar aerbhealaí agus acmhainneacht idir an tAontas agus Ballstáit ASEAN, rud a rachaidh chun tairbhe do thomhaltóirí agus don gheilleagar.
(1)

An 8 Meán Fómhair 2021, d’iarr an Bheilg ar an gCoimisiún cinneadh an táirge bithicídeach é nó nach é faoi mar a shainmhínítear in Airteagal 3(1), pointe (a), de Rialachán (AE) Uimh. 528/2012 táirge ina bhfuil, faoi mar a thugann an monaróir le fios, “Capsicum oleoresin expeller pressed” agus a mhargaíonn an monaróir sa Bheilg mar éarthach i gcoinne cat agus madraí (“an táirge”).
(60)

Níor chomhaontaigh an Coimisiún leis an tuairim sin. Bhí tionchar ag paindéim COVID-19 agus ag an nganntanas VAM ar an gcéad leath de IP na fionraí. Sa dara leath, bhí tionscal an Aontais, agus tairbhe á baint aige as na bearta, in ann a tháirgeacht a mhéadú chun éileamh an Aontais a chomhlíonadh. Cé gur comhartha soiléir téarnaimh é sin, léirigh an t-imscrúdú an méid seo a leanas: (i) tá acmhainneacht bhreise shuntasach fós ar fáil do tháirgeoirí onnmhairiúcháin na Síne agus go bhfuil siad ag onnmhairiú méideanna suntasacha isteach san Aontas cheana féin fiú agus na dleachtanna i bhfeidhm, (ii) tá a bpraghsanna fós ag gearradh faoi phraghsanna an Aontais fiú agus na dleachtanna frithdhumpála san áireamh, (iii) tá margadh an Aontais tarraingteach do tháirgeoirí na Síne mar gheall ar a leibhéil praghsanna agus ar an éileamh suntasach, agus (iv) tá an méadú ar phraghsanna VAM ag cur isteach go diúltach ar chostas táirgthe thionscal an Aontais agus ar a bhrabúsacht. Agus na heilimintí sin go léir á gcur san áireamh, chinn an Coimisiún gur dhócha go ndéanfaí díobháil arís, fiú da mba rud é nárbh ann dí, mar thoradh ar an bhfionraí.
(3)

An 22 Iúil 2022, mhol Ceannasaí Oibríochta an Aontais Eorpaigh go ndéanfaí an Captaen Cabhlaigh Rogério Paulo Figueira MARTINS de BRITO a cheapadh ina Cheannasaí Fórsa nua Mhisean an Aontais Eorpaigh ar EUTM Mozambique amhail ón 9 Meán Fómhair 2022. Chuir údaráis na Portaingéile in iúl go dtabharfar ardú céime don Chaptaen Cabhlaigh Rogério Paulo Figueira MARTINS de BRITO go Ceannasóir nuair a cheapfar ina Cheannasaí Fórsa ar Mhisean an Aontais Eorpaigh é.